Luis Islas

Luis Alberto Islas Ranieri (født 22. desember 1965) er en argentinsk tidligere fotballspiller som blant annet spilte for Independiente.

Luis Islas startet karrieren hos Chacarita Juniors i 1982. Året etter tok han steget opp til toppdivisjonen da han gikk til . 

Islas var del Argentinas lag som var tapende finalist i Ungdoms-VM i 1983. I 1984 fikk han sin seniorlandslagsdebut. Han deltok for Argentina i VM-sluttspillet i 1986 som reservemålvakt for Nery Pumpido, i et mesterskap Argentina vant.

Islas spilte så to år for , før han i 1988 ble hentet til spansk fotball av . Der opplevde Islas at han stilte bak Donato, Paulo Futre og Baltazar i kampen om å oppta en av plassene i kvoten på tre utenlandske spillere. Islas endte opp med å ikke få spille én eneste seriekamp for klubben i 1988/89-sesongen. For å få spilletid ble han tillatt å tilbringe 1989/90-sesongen på utlån til Logroñés.

I Nery Pumpidos skadefravær, spilte Islas alle Argentinas kamper i Copa América 1987. I Copa América 1989 spilte Islas de to første kampene i det innledende gruppespillet, mens Pumpido spilte Argentinas resterende kamper i turneringen. Et sterkt rivaliseringsforhold bygget seg opp mellom Islas og Pumpido rundt konkurransen om målvaktsplassen på landslaget.

Etter en årrekke som reserve på landslaget for Pumpido, ble Islas utelatt fra Argentinas tropp til VM-sluttspillet i 1990 da han satte som krav for sin deltakelse at han ville få spille. I fravær av Islas fikk Sergio Goycochea plassen mellom stengene da Pumpido pådro seg et benbrudd tidlig i lagets andre gruppespillskamp mot . Goycochea presterte over all forventning og fikk, med bl.a flere strafferedninger, mye av æren for at Argentina gikk hele veien til finalen, hvor laget tapte mot .

Som følge av at Atlético Madrid ikke hadde overholdt avtalen om betaling av overgangssummen, fremmet Independiente krav om at Islas var å regne som deres eiendom. FIFA ga Independiente medhold. Dermed vendte Islas tilbake til Independiente etter oppholdet hos Logroñés.

Etter ansettelsen av Alfio Basile som ny landslagstrener gjeninntrådte Islas på landslaget i 1991. I forkant av VM i 1994 gjenvant han plassen i startoppstillingen, og var Argentinas førstevalg som målvakt i sluttspillet.

VM-medaljer 
 1986  Mexico -  Gull i fotball

Referanser

Eksterne lenker 
 
  Islas – BDFutbol

Argentinske fotballspillere
Argentinske landslagsspillere i fotball for herrer
Argentinske fotballtrenere
Spillere i Fotball-VM 1986
Spillere i Fotball-VM 1994
Spillere i Copa América 1987
Spillere i Copa América 1989
Deltakere for Argentina under Sommer-OL 1988
Fotballspillere under Sommer-OL 1988
Fotballspillere for Chacarita Juniors
Fotballspillere for Estudiantes de La Plata
Fotballspillere for CA Independiente
Fotballspillere for Atlético Madrid
Fotballspillere for CD Logroñés
Fotballspillere for Newell's Old Boys
Fotballspillere for Club Atlético Platense
Fotballspillere for Deportivo Toluca FC
Fotballspillere for Club Atlético Huracán
Fotballspillere for Club Atlético Tigre
Fotballspillere for Club León
Fotballspillere for Talleres de Córdoba
Fotballtrenere for Club Aurora
Fotballtrenere for Club Almagro
Verdensmestere i fotball
Personer fra Buenos Aires
Fødsler i 1965